Aalborg Kommunes Ældre- og Handicapforvaltning tager nu yderligere skridt til at undgå spredning af coronavirus. - I dag har Ældre- og Handicapforvaltningens ledelse besluttet at lukke alle aktivitetstilbud på handicapområdet fra torsdag morgen og indtil videre marts måned ud, oplyser kommunikationskonsulent Anna Kristine Mollerup fra direktørens sekretariat i Ældre og Handicapforvaltningen til TV2 Nord. Lukningen omfatter 27 aktivitetstilbud, som pt har tilknyttet i alt 541 borgere med forskellige handicaps og psykiske lidelser. Tilbuddene ligger alle placeret i Aalborg, Nørresundby og Vodskov. - Det er tiltag, som påvirker rigtigt mange ældre og mennesker med handicap her i kommunen, og vi indfører dagligt nye tiltag. Derfor opfordres borgere til at holde øje Aalborg Kommunes hjemmeside , der bliver løbende opdateret.

Opsummering:
Ældre- og Handicapforvaltningens ledelse har besluttet at lukke alle aktivitetstilbud på 27 lokationer.